'- Nom de l'organització o centre educatiu: EBM Nenes i nens
- Descripció de l'actuació:

Degut a la greu situació mediambiental que pateix el planeta i
veient que pertanyem a una societat que cada cop es mostra més
consumista, ja fa algun temps, que l’equip de la nostra escola,
reflexionem i busquem la manera de posar el nostre granet de
sorra, per a que aquesta situació pugi millorar. Arran de
diversos debats, sorgeix la iniciativa de buscar propostes per
contribuir en la construcció d’un món una mica més sostenible.
Des del nostre petit àmbit, l’educació dels infants 0-3, i tenint
en compte la nostra pròpia experiència com a mares i pares,
detectem el gran excés de consum en roba i elements, que es fan
servir per infants des del moment en que neixen. Aquests elements
i roba, es fan servir durant una curta durada i generalment els
llencem en molt bon estat. És aquí, on neix el projecte
RECOMPARTIM, un projecte en el qual destinem un espai de la
nostre escola per a què tota comunitat educativa pugui portar
aquells articles, en bon estat, adreçats a l’etapa 0-3, que ja no
es fan servir i que una altre persona pot donar una segona
oportunitat, una segona vida.

Al RECOMPARTIM, recollim articles de roba per a tres franges
d’edat; per nadons, per a infants d’ 1 any i per a infants de dos
anys. També recopilem joguines petites i articles més grans com
cotxets, cadiretes de cotxe i trones. Per mitjà d’ un moble de
fusta situat a la sala de cotxets, lloc de pas per a les
famílies, reorganitzem la roba en les tres edats, dividint parts
de dalt i de baix i complements de tot tipus com calçat, mitjons,
bufandes i guants. Just al costat i degut a la manca d’espai dins
de la nostra escola, hem posat un plafó de suro on s’exposen les
imatges d’aquests articles més grans.

Les persones interessades en participar en aquest projecte poden
fer-ho de dues maneres; per una banda poden aportar donacions de
roba o materials, i per una altre, poden emportar-se el material
ubicat al moble, que sigui del seu interès i per fer-ne ús. Com
que l’objectiu principal del projecte es únicament sostenible, no
es tracta d’un intercanvi per tant no necessàriament has
d’aportar per endur-te.

Per tal de garantir el bon estat els materials aportats, un
responsable de l’equip educatiu revisarà, fent de filtre, l’estat
dels articles. En el cas d’aportacions grans, la persona
interessada en fer una aportació al projecte, pot enviar les
imatges al correu de l’escola, i nosaltres ens encarreguem
d’imprimir-la i penjar-la al plafó. Per poder gaudir de qualsevol
element de roba només cal agafar-lo sense comunicar-ho a ningú.
D’aquest manera, ens assegurem preservar la intimitat. En el cas
de voler un objecte del plafó s’ha de comunicar a direcció, i
aquesta posarà en contacte les dues parts.

En una societat tant consumista en la que vivim, on tot ha de ser
molt immediat, pensem que l’escola ha de fer un pas endavant per
intentar canviar aquest pensament o si més no, mostrar altres
maneres d’actuar en vers a la sostenibilitat. Des de la comunitat
educativa pensem que som un model per molt infants, adults, avis
i àvies i un mitjà de difusió molt important dins de la nostra
micro-esfera educativa. Aquests infants són la llavor d’una nova
societat i com a tal hem de saber cultivar-los responsablement.
Per tot això, apostem per aquest projecte sostenible i respectuós
amb el medi-ambient.

- Calendari execució: Comença al curs 2020-2021 i perdurarà i
anirem millorant amb el temps.
- Pàgina web: barcelona.cat/ebmnenesinens @som_ebmnenesinens
(instagram)
- Dades de contacte: 934273167/687181987 ebmnenesinens@bcn.cat